**ZAPISNIK**

**s 12. sjednice Gradskog vijeća Grada Skradina**

12. sjednica Gradskog vijeća Grada Skradina održana je u ponedjeljak 5. prosinca 2022.g.

u prostorijama Kulturnog centra u Skradinu, s početkom u 10,30 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 8, te postoji kvorum za pravovaljano odlučivanje. Sjednici su nazočni: Ivan Banić, Davor Brajković, Dalibor Damjanić, Dražen Kartelo, Antonia Maretić, Tonći Petrović, Kristina Vlaić Bubalo i Nadija Zorica. Sjednici nisu nazočni: Fabijan Palinić (opr.ods.), Tea Periša (opr.ods.), Marko Računica, Slavko Skočić i Florijan Žižić (opr.ods.).

Sjednici je nazočan gradonačelnik Grada Skradina Antonijo Brajković. Sjednici opravdano nije nazočan zamjenik gradonačelnika iz reda pripadnika srpske nacionalne manjine Nikola Milović.

Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 4 točke. Prijedloga za izmjenu ili dopunu dnevnog reda nije bilo.

Predsjednica Gradskog vijeća Grada Skradina Nadija Zorica stavila je na glasovanje predloženi dnevni red, te je isti jednoglasno usvojen (nazočno 8 vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog Odluke o dopuni Odluke o izvršenju Proračuna Grada Skradina za 2022.g.
2. Prijedlog Odluke o davanju jednokratne kratkoročne pozajmice Udruzi Gradska glazba Skradin.
3. Prijedlog Odluke o zamjeni nekretnina.
4. Prijedlog Zaključka o prihvaćanju Izvješća o poslovanju Turističke zajednice Grada Skradina, za 2021.g.

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

Prije postavljanja prvog vijećničkog pitanja, predsjednica Gradskog vijeća Grada Skradina Nadija Zorica utvrdila je kako je sjednici nazočan vijećnik Slavko Skočić, te je sjednici nazočno 9 (devet) vijećnika.

-2-

1. **TONĆI PETROVIĆ, vijećnik HDZ-a:**

„1.Kad ce se nastaviti radovi na uredjenju plaze te nastaviti uklanjanje sevara te kad ce se urediti tzv.Velika jaruga od mosta kod groblja do utoka u Krku

2.Zasto poplavljuje Sibenska ulica na potezu od ulaza u park do ambulante kod svake malo vece kise”

ODGOVORI:

Gradonačelnik Antonijo Brajković odgovorio je:

„1.Zahvaljujem na pitanju. Vi ste svi bili upoznati, a i vijećnik Tonći vrlo je aktivno, više puta u ovih zadnjih nekoliko godina, otvarao temu ševara i širenje kapaciteta plaže Krečana. Mi smo tek prošle godine u svibnju dobili suglasnost Ministarstva gospodarstva i održivog razvoja na naš projekt širenja plaže i ševara tako da smo, relativno kasno, prošle godine počeli raditi. S obzirom da se radi o zahvatu velikom nekoliko tisuća kvadrata i samim tim financijski zahtjevnom, podijeli smo ga u dvije faze. Kako nemamo više tih administrativnih ograničenja očekujemo da to sve bude gotovo do travnja. Do tada će biti kompletno uklonjen ševar sa plaže i ona će biti proširena do utoka Rivine jaruge u rijeku Krku. Za onaj dio samog kanala angažirat ćemo Hrvatske vode da ga pročiste. Oni imaju projekt širenja i uređenja Rivine jaruge, ali od mosta prema Osnovnoj školi Skradin, a svake godine po planu održavanja oni šišaju ševar. Ševar treba uređivati, a nešto će se raditi i kad se bude uređivao ovaj most preko Rivine jaruge i buduća staza. Međutim, ostaje kako bi do travnja trebali ukloniti ševar sa sadašnje plaže, proširiti dodatno plažu čiji se kapaciteti nužno moraju povećavati, zbog toga što je svake godine sve više i više kupača i da ćemo u koordinaciji s Hrvatskim vodama pročistiti kanal od mosta prema rijeci Krki.

2. Što se tiče drugog pitanja, i mi smo vidjeli da Šibenska ulica tamo kod zgrade Nacionalnog parka od ove godine plavi nakon svake kiše i to čak u ljetnom dijelu godine. Mi smo u prijedlog Proračuna za 2023.g. planirali nekoliko stotina tisuća kuna za rješavanje tih problema u toj ulici, ali i u ulici kod odmarališta. Prije toga, naručit će se kamera od tvrtke „Vodovod i odvodnja“ Šibenik kako bi se točno vidjelo u čemu je problem.“

.“

1. **SLAVKO SKOČIĆ, vijećnik SDSS-a**

„1. Kad će se Grad Skradin uključiti u aktivnosti pružanja pomoći starijim i nemoćnim?“

ODGOVORI:

Gradonačelnik Antonijo Brajković odgovorio je:

„.Vi znate kako smo nekoliko zadnjih godina imali projekt „Zaželi“ koji je preko Ministarstva rada i Europskog socijalnog fonda prije svega otvoren za dvostruku ulogu, odnosno za slabo zapošljivu kategoriju, prije svega žena starijih od 50 godina i brigu o najstarijim nemoćnim ljudima na području Republike Hrvatske. Mi smo kroz posljednje tri godine provodili taj projekt i on je završio. Novi natječaj je bio otvoren u mjesecu svibnju po sistemu „brzi prst“. Dosta gradova i udruga je već potpisalo ugovore, Skradin još nije, ali očekujem u ovom ili idućem tjednu potpisivanje ugovora, jer smo dobili odluku o financiranju, na 900.000,00kn, na

-3-

rok od 6 mjeseci. To će biti jedno prijelazno rješenje dok se ne raspiše natječaj koji će trajati 3 godine. Znači kroz prvi mjesec možemo očekivati da ćemo raspisati natječaj za zapošljavanje djelatnika za vođenje projekta i paralelno ćemo raspisivati natječaj za starije, teže zapošljive žene koje će voditi brigu o korisnicima. Planirali smo taj projekt na nekih stotinjak korisnika i otprilike desetak žena. Znači, od proljeća možemo očekivati nastavak i nadamo se da ćemo u tom periodu uspješno aplicirati za novo trogodišnje razdoblje, tako da ćemo kroz naredne 3 godine i 6 mjeseci riješiti taj problem kojim će starije stanovništvo imati tu vrstu skrbi koja im, osim fizičke skrbi ima i jedan psihološki aspekt da se netko o njima brine.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 11. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica je stavila na glasovanje Zapisnik s 11. sjednice Gradskog vijeća Grada Skradina, te je isti jednoglasno usvojen. (nazočno 9 vijećnika).

-4-

**RASPRAVA I ODLUČIVANJE**

Točka 1.

Prijedlog Odluke o dopuni Odluke o izvršenju

Proračuna Grada Skradina za 2022.g.

Nakon uvodnog izlaganja od strane po ovlaštenju gradonačelnika pročelnice za financije, imovinsko-pravne poslove i društvene djelatnosti Ivane Sučić Birkić i gradonačelnika Grada Skradina Antonija Brajkovića o prijedlogu Odluke o dopuni Odluke o izvršenju Proračuna Grada Skradina za 2022.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o dopuni Odluke o izvršenju Proračuna Grada Skradina za 2022.g., te je ista jednoglasno usvojena (9 nazočnih vijećnika).

Odluka se prilaže Zapisniku pod 1) i čini njegov sastavni dio.

Točka 2.

Prijedlog Odluke o davanju jednokratne kratkoročne

pozajmice Udruzi Gradska glazba Skradin.

Nakon uvodnog izlaganja od strane po ovlaštenju gradonačelnika pročelnice za financije, imovinsko-pravne poslove i društvene djelatnosti Ivane Sučić o prijedlogu Odluke o davanju jednokratne kratkoročne pozajmice Udruzi Gradska glazba Skradin, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o davanju jednokratne kratkoročne pozajmice Udruzi Gradska glazba Skradin, te je ista jednoglasno usvojena (9 nazočnih vijećnika).

Odluka se prilaže Zapisniku pod 2) i čini njegov sastavni dio.

Točka 3.

Prijedlog Odluke o zamjeni nekretnina

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Odluke o zamjeni nekretnina, otvorena je rasprava.

Vijećnik Slavko Skočić javio se za riječ i rekao kako i u drugim naseljima postoje problemi koje bi trebalo riješiti kad su u pitanju grobna mjesta kao i uređenje i opremanje groblja, te naveo groblje u Bratiškovcima. Moli da tvrtka „Rivina Jaruga“ što prije preuzme upravljanje i komunalno opremanje groblja kako bi se riješila sadašnja situacija.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o zamjeni nekretnina, te je ista jednoglasno usvojena (9 nazočnih vijećnika).

Odluka se prilaže Zapisniku pod 3) i čini njegov sastavni dio.

-5-

Točka 4.

Prijedlog Zaključka o prihvaćanju Izvješća o poslovanju

Turističke zajednice Grada Skradina, za 2021.g.

Nakon uvodnog izlaganja od strane direktorice Turističke zajednice Grada Skradina Bernarde Marasović o prijedlogu Zaključka o prihvaćanju Izvješća o poslovanju Turističke zajednice Grada Skradina, za 2021.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o prihvaćanju Izvješća o poslovanju Turističke zajednice Grada Skradina, za 2021.g., te je isti jednoglasno usvojen (9 nazočnih vijećnika).

Odluka se prilaže Zapisniku pod 4) i čini njegov sastavni dio.

Sjednica je završena u 11,00 sati.

**ZAPISNIK SASTAVILA:**

Paulina Radeljak, v.r.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.